
Privind încetarea de drept  a calităţii de consilier local a doamnei  VLAD RODICA

Activitatea consilierilor locali, condiţiile de exercitare a mandatului, drepturile şi obligaţiile acestora sunt reglementate de Legea nr. 393/2004 privind Statutul aleşilor locali, modificată.

Potrivit prevederilor art.9 alin.2 lit. h^1: „Calitatea de consilier local sau de consilier  judeţean încetează de drept, înainte de expirarea duratei normale a mandatului , în următoarele cazuri:  (…) pierderea calităţii de membru al partidului politic sau al organizaţiei minorităţilor naţionale pe a cărei listă a fost ales”.

Alin.3 prevede: „ Încetarea de drept a mandatului de consilier se constată de către consiliul local, respectiv de consiliul judeţean, prin hotărâre, la propunerea primarului ori, după caz, a preşedintelui consiliului judeţean sau a oricărui consilier.”

În baza art.12 : „  (1) În toate situaţiile de încetare a mandatului înainte de expirarea duratei normale a acestuia consiliul local sau consiliul judeţean , după caz, adoptă în prima şedinţă ordinară, la propunerea primarului, respectiv a consiliului judeţean, o hotărâre prin care se ia act de situaţia apărută şi se declară vacant locul consilierului în cauză.
(2) Hotărârea va avea la bază, în toate cazurile , un referat constatator semnat de primar şi de secretarul comunei sau oraşului, respectiv de preşedintele consiliului judeţean şi de secretarul general al judeţului. Referatul va fi însoţit de actele justificative”.
Prin Adresa nr. SC2008-882/17.01.2008 , Partidul Naţional Ţărănesc Creştin Democrat Organizaţia Judeţeană  Timiş solicită iniţierea procedurilor de validare pentru funcţia de consilier local a doamnei  Minela Maria Ardeleanu, precizând faptul că  doamna  Vlad Rodica şi-a pierdut calitatea de membru  PNŢCD prin prezentarea demisiei.

Interpretarea prevederilor art.9 alin.(2) lit h ^ 1 din Legea nr. 393/2004, a făcut obiectul Deciziilor Curţii Constituţionale  nr. 915/18.oct.2007 şi nr. 1167/11.dec.2007.

Curtea Constituţională   a respins excepţia de neconstituţionalitate invocată cu privire la prevederile art.9 alin.(2) lit h ^1 , deciziile fiind definitive şi general obligatorii.

Având în vedere  aspectele menţionate,  se impune  adoptarea  de către Consiliul Local a  unei hotărâri prin care să ia act de  încetarea de drept a mandatului de consilier local a doamnei VLAD RODICA şi să  declare  vacant  locul acesteia în Consiliul Local al Municipiului Timişoara.


Această hotărâre are la bază Referatul  constatator  semnat de Primarul şi Secretarul  Municipiului Timişoara. 

